**MODLITBY PRI LÔŽKU CHORÉHO I.**

**V mene Otca i Syna + i Ducha Svätého. Amen**

*(Ak je to vhodné, nasleduje pokropenie chorého a izby sv. vodou.)*

**L: Táto požehnaná voda nech nám pripomína náš krst i Ježiša Krista, nášho Spasiteľa, ktorý nás vykúpil svojim umučením a zmŕtvychvstaním.**

**Úkon kajúcnosti**

*(Ak sa chorý nedokáže vyspovedať)*

**L: Milý *(á)* brat *(sestra)* v utrpení, spolu uznajme svoju hriešnosť, aby sme v tejto chvíli mohli predstúpiť pred Pána s čistým srdcom.**

*Po chvíľke mlčania spoločne vyznajte svoje viny:*

**V:** Vyznávam všemohúcemu Bohu
i vám, bratia a sestry, že som veľa zhrešil
myšlienkami, slovami, skutkami
a zanedbávaním dobrého.

*Pri nasledujúcich slovách sa bijete v prsia a hovoríte:*

Moja vina, moja vina, moja preveľká vina.

*Pokračujete:*

Preto prosím blahoslavenú Máriu, vždy Pannu,
všetkých anjelov a svätých, i vás, bratia a sestry,
modlite sa za mňa k Pánu Bohu nášmu.

**L: Nech sa zmiluje nad nami všemohúci Boh,
nech nám hriechy odpustí a privedie nás do života večného. V: Amen.**

**Prosby**

**L: Náš Pán Ježiš Kristus prostredníctvom apoštola Jakuba prikázal:** „Je niekto z vás chorý? Nech si zavolá starších Cirkvi a nech sa nad ním modlia a mažú ho olejom v Pánovom mene. Modlitba s vierou uzdraví chorého a Pán mu uľaví; a ak sa dopustil hriechov, odpustia sa mu.“

**Odporúčajme preto nášho chorého brata *(našu chorú sestru)* Kristovej milosti, aby dosiahol *(dosiahla)* úľavu a spásu.**

Volajme: ***Pane, vyslyš nás.***

1. Pane, skloň sa k nemu *(k nej)* vo svojom

 milosrdenstve a posilni ho *(ju)* svojimi milosťami.

2. Vysloboď ho *(ju)* z každého zla a úzkostí.

3. Chráň ho *(ju)* od hriechu a od každého pokušenia

 a udeľ mu*(jej)* milosť a spásu.

4. Uľav v chorobe všetkým chorým.

**L: Teraz sa s dôverou obráťme na Nebeského Otca modlitbou, ktorou sa na neho obracal aj jeho syn Ježiš Kristus**: ***Otče náš...***

**Modlitba**

**L:** **Pane Ježišu, Vykupiteľ sveta, pri svojom utrpení si vzal na seba naše bolesti a niesol si naše choroby; pokorne ťa prosíme za nášho chorého brata... *(za našu chorú sestru...)*, ktorého *(ktorú)* si vykúpil: upevni jeho *(jej)* nádej na spásu a posilni ho *(ju)* na tele i na duši. Lebo ty žiješ a kraľuješ na veky vekov.** **V:** **Amen.**

**L:** **Teraz sa obráťme s prosbou o pomoc pre** **nášho chorého brata** ***(na­šu chorú sestru)* k Panne Márii:** ***Zdravas Mária...***

**Krátke čítanie**

**Povzbuďme sa slovami Svätého písma:** Pán Ježiš hovorí:

„Dôveruj v Boha a on ťa vyslobodí, urob priamou svoju cestu a dúfaj v neho!“ *(Sir* 2, 6*)*

**Záver**

**L:** **Nech ťa žehná Boh Otec.**

**Nech je pred tebou Boží Syn, aby ťa viedol,**

 **a nech je za tebou, aby ťa chránil.**

**Nech ťa osvieti Duch Svätý.**

**Nech ti ochraňuje telo a spasí tvoju dušu.**

**Nech ti rozjasní srdce a nech ťa vovedie**

 **do nebeského života. V: Amen.**

**Prežehnanie**

**V: Nech nás žehná + Pán, nech nás chráni od zlého a nech nás privedie do večného života. Amen.**

*(Ak je to možné, odporúča sa modliť Korunku BM, žalmy 23; 25; 116; 123, Litá­nie k svätým, Litánie k Svätému Jozefovi, čítať Sv. písmo) L - lektor, V - všetci*

**MODLITBY PRI LÔŽKU CHORÉHO II.**

*(Za chorého, ktorý je v smrteľnom zápase.)*

**V mene Otca i Syna + i Ducha Svätého. Amen**

*(Ak je to vhodné, nasleduje pokropenie chorého a izby sv. vodou.)*

**L: Táto požehnaná voda nech nám pripomína náš krst i Ježiša Krista, nášho Spasiteľa, ktorý nás vykúpil svojim umučením a zmŕtvychvstaním.**

**Úkon kajúcnosti**

*(Ak sa chorý nedokáže vyspovedať)*

**L: Drahý *(á)* brat *(sestra)* v utrpení, spolu uznajme svoju hriešnosť, aby sme v tejto chvíli mohli predstúpiť pred Pána s čistým srdcom.**

*Po chvíľke mlčania spoločne vyznajte svoje viny:*

**L: Zmiluj sa nad nami, Pane.**

**V:** Lebo sme sa prehrešili proti tebe.

**L: Ukáž nám, Pane, svoje milosrdenstvo.**

**V:** A daj nám svoju spásu.

**L: Nech sa zmiluje nad nami všemohúci Boh,
nech nám hriechy odpustí a privedie nás do života večného. V: Amen.**

**L: Náš Pán Ježiš Kristus prostredníctvom apoštola Jakuba prikázal:** „Je niekto z vás chorý? Nech si zavolá starších Cirkvi a nech sa nad ním modlia a mažú ho olejom v Pánovom mene. Modlitba s vierou uzdraví chorého a Pán mu uľaví; a ak sa dopustil hriechov, odpustia sa mu.“

**Odporúčajme teda nášho chorého brata *(našu chorú sestru)* Kristovej milosti, aby dosiahol *(dosiahla)* úľavu a spásu.**

Volajme: ***Pane, vyslyš nás.***

1. Pane, skloň sa k nemu *(k nej)* vo svojom

 milosrdenstve a posilni ho *(ju)* svojimi milosťami.

2. Vysloboď ho *(ju)* z každého zla a úzkostí.

3. Chráň ho *(ju)* od hriechu a od každého pokušenia

 a udeľ mu *(jej)* milosť a spásu.

4. Uľav v chorobe všetkým chorým.

**L: Teraz sa s dôverou obráťme na Nebeského Otca modlitbou, ktorou sa na neho obracal aj jeho syn Ježiš Kristus: *Otče náš...***

**Modlitba**

**L:** Dobrotivý Otče, ty poznáš každé hnutie dobrej vôle, ty vždy odpúšťaš hriechy a nikdy neodopieraš milosť tomu, kto ťa prosí: zmiluj sa nad svo­jím služobníkom *(nad svojou služobnicou)*, ktorý *(á)* je v smrteľnej úz­kosti; pre našu modlitbu s vierou, uľahči mu *(jej)* v bolestiach tela i duše; a keďže dúfame, že dosiahol *(dosiahla)* odpustenie hriechov, posilni ho *(ju)* svojou láskou skrze Ježiša Krista, tvojho Syna, lebo on premohol smrť, otvoril nám cestu do večnej spásy a s tebou žije a kraľuje na veky vekov. **V:** Amen.

**L: Teraz sa obráťme s prosbou o pomoc pre nášho brata *(na­šu sestru)* k Panne Márii: *Zdravas Mária...***

**Odporúčanie**

**L:** Odporúčame ťa, drahý brat... *(drahá sestra...)*, všemohúcemu Bohu a zverujeme ťa do rúk toho, ktorý ťa stvoril; vráť sa k svojmu Pôvodcovi, ktorý ťa utvoril z prachu zeme. Keď opustíš tento pozemský život, nech ti prídu v ústrety Panna Mária, sv. Jozef, jej ženích i všetci anjeli a svätí. Nech ťa vyslobodí Kristus, ktorý bol za teba ukrižovaný, nech ťa oslobodí Kristus, ktorý za teba umrel, nech ťa uvedie do raja Kristus, Syn živého Boha. On, dobrý Pastier, nech ťa oslobodí od všetkých hriechov a prijme medzi svojich vyvolených. Kiež uzrieš svojho Vykupiteľa z tváre do tváre a kiež budeš naňho hľadieť na veky vekov. **V:** **Amen.**

**Pane, do tvojich rúk porúčam svojho ducha.** *(Ž* 31,6*)*

*(Ak chorý zomrel)*

**Odpočinutie večné, daj mu *(jej),* Pane, a svetlo večné nech mu *(jej)* svieti. Nech odpočíva v pokoji. Amen.**

*(Ak je to možné, odporúča sa modliť Korunku BM, žalmy 23; 25; 116; 123, Litá­nie k svätým, Litánie k Svätému Jozefovi, čítať Sv. písmo) L - lektor, V – všetci*

**Korunka k Božiemu milosrdenstvu**

*(Modlí sa na klasickom ruženci)*

***Na začiatku:*** Otče náš..., Zdravas Mária..., Verím v Boha...

***Na veľkých zrnkách:*** Večný Otče, obetujem ti telo a krv, dušu i božstvo tvojho najmilšieho Syna a nášho Pána Ježiša Krista,

na odčinenie našich hriechov i hriechov celého sveta. **(*1 - krát*)**

***Na malých zrnkách:*** Pre jeho bolestné umučenie,

maj milosrdenstvo s nami i s celým svetom. ***(10 - krát)***

***Na zakončenie:*** Svätý Bože, Svätý Mocný, Svätý Nesmrteľný,

zmiluj sa nad nami i nad celým svetom. ***(3 - krát)***

Ježišu, dôverujem ti. ***(3 - krát)***

**Modlitba k sv. Jozefovi**

K tebe sa utiekame, svätý Jozef, vo svojich súženiach a prosíme o pomoc teba i tvoju nevestu. S dôverou voláme k tebe, aby si nás ochraňoval. Pre lásku, ktorá ťa spájala s nepoškvrnenou Pannou, Božou Rodičkou, a pre otcovskú nežnosť, ktorou si objímal Božie dieťa Ježiša, zhliadni na dedičstvo, ktoré svojou krvou nadobudol Ježiš Kristus, a svojou mocnou podporou prispej nám na pomoc v našich biedach. Ty, starostlivý ochranca Svätej rodiny, stráž vyvolené pokolenie Ježiša Krista, odvracaj od nás, láskavý otec, všetku nákazu bludu a hriechu.

Pomáhaj nám z neba, mocný náš ochranca, v boji s mocnosťami temnosti; a tak, ako si dieťa Ježiša vyslobodil z veľkého nebezpečenstva života, obhajuj aj svätú Božiu Cirkev pred nepriateľskými úkladmi a pred každým protivenstvom a nás všetkých prijmi do svojej trvalej ochrany, aby sme podľa tvojho príkladu a s tvojou pomocou mohli viest svätý život, nábožne umrieť a v nebi dosiahnuť večnú blaženosť. *Amen.*

***O. - Pán je môj pastier, nič mi nechýba. (Ž 23)***

1. Pán je môj pastier, nič mi nechýba: \*

pasie ma na zelených pašienkach.

2. Vodí ma k tichým vodám, \*

dušu mi osviežuje.

3. Vodí ma po správnych chodníkoch, \*

verný svojmu menu. – O.

4. I keby som mal ísť tmavou dolinou, +

nebudem sa báť zlého, \* lebo ty si so mnou.

5. Tvoj prút a tvoja palica, \*

tie sú mi útechou. – O.

6. Prestieraš mi stôl \*

pred očami mojich protivníkov.

7. Leješ mi olej na hlavu \*

a kalich mi napĺňaš až po okraj. – O.

8. Dobrota a milosť budú ma sprevádzať \*

po všetky dni môjho života.

9. A budem bývať v dome Pánovom \*

mnoho a mnoho dní. – O.

**Litánie k svätým**

**Pane, zmiluj sa.** *Pane, zmiluj sa*.

**Kriste, zmiluj sa.** *Kriste, zmiluj sa.*

**Pane, zmiluj sa.** *Pane, zmiluj sa.*

**Svätá Mária, Matka Božia,**

oroduj zaňho (za ňu).

**Svätý Michal,**

**Svätí Boží anjeli,**

**Svätý Ján Krstiteľ,**

**Svätý Jozef,**

**Svätý Peter a Pavol,**

**Svätý Ondrej,**

**Svätý Ján,**

**Svätá Mária Magdaléna,**

**Svätý Štefan,**

**Svätý Ignác Antiochijský,**

**Svätý Vavrinec,**

**Svätý Vojtech,**

**Svätý Ján Nepomucký,**

**Svätá Perpetua a Felicita,**

**Svätá Agnesa,**

**Svätý Gregor**

**Svätý Augustín,**

**Svätý Atanáz,**

**Svätý Bazil,**

**Svätý Martin,**

**Svätý Benedikt,**

**Svätý Cyril a Metod,**

**Svätý Andrej-Svorad a Benedikt,**

**Svätý František a Dominik,**

**Svätý František Xaverský,**

**Svätý Kamil,**

**Svätý Ján z Boha,**

**Svätý Vincent de Paul,**

**Svätý Ján Mária Vianney,**

**Svätá Katarína Sienská,**

**Všetci Boží svätí a sväté,**

**Buď mu (jej) milostivý,**

**Od všetkého zla**

ochraňuj ho (ju), Pane.

**Od každého hriechu**

**Od večnej smrti**

**Pre tvoje vtelenie**

**Pre tvoju smrť a zmŕtvychvstanie**

**Pre zoslanie Ducha Svätého**

**My hriešnici,**

prosíme ťa, vyslyš nás.

**Odpusť nám hriechy,**

**Ježišu, Syn živého Boha,**

**Kriste, uslyš nás.**Kriste, uslyš nás.

**Kriste, vyslyš nás.** Kriste, vyslyš nás.